Indsatslederen ved Nordjyllands Beredskab roser sommerhusejeren for at reagere hurtigt

Klokken 15.41 rykkede Nordjyllands Beredskab ud til endnu en brand tirsdag . Denne gang i et sommerhus i Hals. - Vi har også været til en anden brand i Hals, hvor der var gået ild i loftet i forbindelse med en brændeovn , men det er ikke brændt ud eller noget som helst, fortæller Vagtchefen hos Nordjyllands Politi, der også oplyser, at der er en del røg fra området. Der er ingen tilskadekomne ved branden. Prøvede selv at slukke branden En sommerhusejer var i gang med at fyre op i sin brændeovn, da han opdagede, at den var lidt varmt i tilslutningen mod loftet, fortæller Anders Porsbøl, der er indsatsleder på stedet. - Han kan se, at der er flammer i tagkonstruktion og prøver derfor at så at slukke med vand. Da det ikke lykkes, ringer manden 112. Da brandvæsenet kommer, kan de se og konstatere, at der er ild under loftet. - Vi får hurtigt slukket branden. Da vi får rykket loft ned, kan vi konstatere, at der er begyndende forbrænding i spærene, så det var godt, det blev standset. Anders Porsbøl roser sommerhusejeren for at reagere hurtigt. - Han har gjort en god indsats, og det var godt, han fik ringet til os hurtigt.